En gjeng indignerte arkeologer skrev nylig en tårevåt appell til Morgenbladet.

Tittelen «Ikke la nynazistene stjele vikingtiden» sier mer enn resten av teksten til sammen. De er redde for at alt som har med vår Norrøne arv å gjøre skal sammenlignes med den ytre høyresiden. Disse nye reaksjonære kreftene som visstnok river samfunnet i fillebiter. De er livredde for at vi skumle rasister skal bruke vår arv på å fremme en nasjonalistisk agenda.

Men moderne progressive forskere setter fortiden i en politisk kontekst som fremmer deres multikulturelle ideer hele tiden. La oss for all den ikke glemme historien om den svenske tekstilarkeologen som nylig klippet, limte, vridde, vendte, og så til slutt på makkverket hun hadde skapt i speilet hvor hun fant noe som kunne se ut som «Allah» i Kufiske bokstaver (bare ignorer hakekorset tre centimeter unna). Den fadesen ble heldigvis raskt avfeid.

Vi ser tydelig at moderne forskere ikke er redde for å politisere historien, til og med lyve og utnytte løsrevede detaljer, men bare om den fremmer globalistiske idealer.

Dette blir bare mer underholdende når vi stadig vekk blir servert det interseksjonelle konseptet om at alle hvite er onde rasister fordi vi fortsatt tjener på historisk imperialisme og at hvit historie er rasistisk i sin essens. Europeere er den historiske overgrepmannen mot de stakkars minoritetenes konstante offerstatus (litt om moderne venstresides syn forklares i denne teksten jeg så vidt skummet igjennom).

De holder da de to ideene om at Europas historie er fundamentalt rasistisk og vi må redde Europas historie fra å utnyttes av rasister samtidig. Ikke rart de er forvirrede.

Men det er ikke bare forskere som er bekymret for den høyreekstreme kapringen av historien. Folk som bruker all sin fritid på å hylle vikingtiden ble nylig skikkelig sure fordi Hanne Nabintu Herland lager en vlogg hvor hun hyller vikingtiden.

Folk er livredde for at vi fæle rasister tar tilbake vikingarven.

Soyagutter og batikkhekser har brukt flere tiår på å redde runer og norrøn symbolikk fra slemmingene på ytre høyre, og nå kommer de sørenmeg og tar den tilbake igjen.

Hvorfor stoppe der?

Som Norske nasjonalister er det enormt mange aspekter av vår kulturarv vi kan omfavne. Nasjonalromantikken er eksplisitt nasjonalistisk. Folkeeventyrene våre handler primært om å lure herskerklassen og å overvinne feite troll, det er akkurat det nasjonalister driver med. Nordisk mytologi er full av ting vi kan gjøre våre egne.

Jo flere aspekter av den norske kulturarven og historien vi omfavner, jo mer paniske vil kommentariatet bli. Jo mer vi utnytter vår vakre fortid, jo mer vil de pysete anti-nasjonalistene ta avstand til det.

Jeg ønsker en fiendtlig okkupasjon av Norges historie og kulturarv.